I. Tal com indiquen les primeres paraules de l'exposició de motius del Projecte de decret sobre el qual es dictamina l'article 6 del Decret legislatiu 17/1994 de 16 de novembre pel qual s'aprova la refosa de les lleis 12/1983 de 14 de juliol 26/1985 de 27 de desembre i 4/1994 de 20 d'abril en matèria d'assistència i serveis socials preveu com a principi rector en l'àmbit d'aquests serveis socials el de la participació i encomana als poders públics la seva promoció.
La seva regulació és al títol 3 de l'esmentat Decret legislatiu titulat Informació i participació.
En aquesta direcció l'article 35 regula el Consell General de Serveis Socials adscrit al Departament competent en la matèria; el 36 els Consells locals potestatius en l'àmbit de les entitats locals i el 37 la participació en l'àmbit inferior és a dir segons el seu enunciat "l'àmbit de serveis establiments i centres".
Segons el seu text "en totes les entitats els serveis i els establiments de serveis socials de caràcter públic i en els privats que rebin o sol·licitin finançament públic han de funcionar mecanismes de participació democràtica dels usuaris o dels seus representants legals d'acord amb el que es determinarà per reglament".
De fet aquesta regulació reglamentària ja existia naturalment sobre la base de la legislació objecte d'aquella refosa concretament en el Decret 48/1988 d'11 de febrer modificat quant a la seva composició pel Decret 233/1989 de 12 de setembre.
Doncs bé fou mantinguda com a vigent després d'aquell Decret legislatiu pel Decret 284/1996 de 23 de juliol de regulació del Sistema Català de Serveis Socials.
Així resulta de la disposició addicional 5 d'aquest Decret que indica a més que "no obstant això els consellers competents podran dispensar el compliment de l'article 1 del Decret 48/1988 per les característiques i condicions de l'entitat o establiment prèvia sol·licitud de l'entitat i mitjançant resolució motivada".
Aquest precepte és reproduït a la primera disposició addicional del Projecte i serà objecte més endavant d'un comentari especial.
La tramitació del Projecte s'ha fet pel Departament de Benestar Social per bé que ateses les competències respectives la seva publicació s'ha de fer juntament amb el de Justícia.
Del contingut de l'expedient es dedueix que la intervenció d'aquest segon Departament ha tingut lloc al final atès que figura en ell una comunicació al cap del Servei de Normativa i Assessorament Jurídic de la Subdirecció General de l'Assessoria Jurídica del de Benestar Social de data 13 de gener d'aquest any.
No consta en canvi còpia de l'ofici de tramesa com tampoc no hi figura la del de tramesa a la Comissió de Govern Local de Catalunya del Departament de Governació malgrat que figuri també a l'expedient certificat de l'acord d'aquest organisme Projecte.
Al marge d'això cal observar que els documents jurídics que figuren en l'expedient és a dir la memòria i l'informe jurídic tenen un contingut de poca entitat.
Concretament la memòria pràcticament es limita a reproduir els conceptes continguts en l'exposició de motius del Projecte mentre que aquesta Comissió Jurídica Assessora entén que a efectes d'ajudar a formar criteri a les entitats o als organismes que han d'intervenir en la tramitació cal donar al document tota l'entitat que li correspon.
És el punt de vista de l'article 63.2 de la Llei 13/1989 de 14 de desembre d'organització procediment i règim jurídic de l'Administració de la Generalitat de Catalunya quan fa referència a ella com a document que "ha d'expressar prèviament el marc normatiu en què la proposta s'insereix" tot afegint que "ha de justificar l'oportunitat i l'adequació de les mesures proposades als fins que es persegueixen".
Com ja s'ha al·ludit i resulta dels antecedents el Projecte ha estat sotmès al dictamen de la Comissió de Govern Local de Catalunya en el si de la qual figuren representades les associacions municipals catalanes.
Malgrat tot atès l'abast del seu text que afecta també l'àmbit d'actuació de les administracions locals hagués estat més convenient una participació directa d'aquelles associacions en la tramitació en el si del tràmit d'audiència.
Cal fer finalment una observació sobre l'informe emès pel Consell General de Serveis Socials que té lloc per acord de la seva Comissió Permanent.
El Reglament del Consell que es conté en el Decret 153/1997 de 25 de juny preveu en efecte en l'article 5 lletra a) que una de les seves funcions és l'emissió d'informes sobre avantprojectes de llei i sobre disposicions reglamentàries de caràcter general en matèria de serveis socials.
El Reglament no fa una distribució de funcions entre el Ple i la Comissió Permanent però preveu en l'article 7 que aquesta tindrà lloc en el Reglament de règim intern.
En no indicar-se en la certificació que figura en l'expedient que efectivament existeix delegació reglamentària en la Comissió Permanent cal partir de la base que la competència correspon al Ple.
I fins i tot aquest hauria de ser el marc convenient atesa la composició de la Comissió Permanent que en més de la meitat dels seus membres és integrada o per càrrecs del Departament o per persones designades pel seu titular.
La disposició projectada modifica el règim anterior si no substancialment sí en aspectes que a vegades tenen una certa entitat.
El seu contingut mereix els comentaris que es contenen en el text que segueix.
a) A l'article 1 que fa la presentació del Consell assessor i de seguiment com a òrgan de participació es preveu com a fet nou la participació de l'Administració subvencionadora quan el servei sigui de titularitat privada situació que no es donava en la regulació anterior que només preveia la participació de l'Administració de la Generalitat i que sembla plausible.
D'altra banda atès que segons l'exposició de motius és un dels objectius de la Llei segurament amb un abast simplificador igualment plausible es preveu la possibilitat d'existència d'una Comissió quan dos o més serveis siguin de titularitat comuna i constitueixin una unitat funcional o de direcció.
b) L'article 2 introdueix algunes modificacions en la composició del Consell.
Per començar la Presidència correspondrà a un dels dos representants de l'entitat titular i no precisament al director de l'establiment com és actualment.
A més es produeixen altres modificacions no substancials en aquella composició a part d'aquella entrada d'un representant de l'Administració subvencionadora quan el servei sigui de titularitat privada.
És evident que l'existència d'un representant d'aquesta Administració no és significativa atès el nombre total de membres del Consell però podrien formular-se objeccions conceptuals a la seva presència sobre la base de la titularitat privada del servei En definitiva a la no existència d'una habilitació legal.
Malgrat tot en una interpretació àmplia aquesta presència pot situar-se dins del concepte general de coordinació que el Decret legislatiu 17/1994 preveu també entre les administracions i la iniciativa privada al seu article 6 lletra i).
Segons aquest precepte "el Govern de la Generalitat ha de planificar la prestació dels serveis socials coordinant les actuacions de les administracions públiques de Catalunya entre si i d'aquestes amb la iniciativa privada".
Però a més la presència comentada entra plenament en una dinàmica d'estímul que no pot ser negligida.
En aquest sentit cal tenir present que un dels objectius que persegueix el legislador segons l'article 1 del Decret legislatiu és precisament el de la promoció d'un sistema de serveis socials.
Res no cal objectar tampoc no sobre el fet que el secretari del Consell hagi de ser designat a partir d'ara d'entre els membres de la Comissió.
En canvi aquesta Comissió Jurídica Assessora creu convenient de fer algunes observacions sobre la representació dels usuaris o dels seus representants legals.
A part de la reducció del seu nombre de tres a dos cal observar que en relació amb la seva designació es diu simplement que aquesta tindrà lloc "d'entre i per les persones que componen aquest estament".
Seria convenient preveure que en aquell cas de Consell comprensiu de dos o més serveis –article 1.2– la representació es distribuirà entre els diferents serveis.
Però el que pot succeir aleshores és que la reducció dels representants dels usuaris i els seus representants legals de tres a dos acabades d'indicar no permeti la participació de tots els serveis.
Es diu també que "en els serveis socials d'atenció a la infància i l'adolescència que atenguin sis o més infants i adolescents de més de 12 anys aquests podran participar com a vocals".
Sembla que el text vol concretar-se en els adolescents majors de 12 anys però si és així hauria de dir-ho amb més precisió.
El mateix article 2 preveu la possibilitat de delegació de la representació de la Generalitat en el Consell Comarcal fet que fou objectat per la Federació Catalana de Municipis en el si del Consell de Govern Local de Catalunya.
De fet el suport legal d'aquella delegació és a la disposició addicional vuitena del Decret legislatiu 17/1994.
Si segons ella "el Govern de la Generalitat pot delegar als ens locals la gestió d'aquells centres i serveis competència d'aquella d'acord amb el que preveu la legislació de règim local i en les condicions que es determinin per reglament" no sembla que hagi d'existir inconvenient en delegar també el seu dret a formar part dels Consells de referència.
c) L'article 3 regula les funcions del Consell amb alguna reducció del contingut actual si bé la competència de la lletra d) –informar només les modificacions del Reglament– que per tant literalment no comprèn l'informe del Projecte inicial com està succeint ara potser és deguda a un error de redacció.
D'altra banda és evident que el parèntesi (Comissió de Govern Local) de la lletra g) s'ha de suprimir.
d) Les disposicions addicionals i les finals no s'haurien d'identificar amb números sinó per ordinals escrits a lletra.
e) La disposició addicional 1 preveu la dispensa d'allò que disposa l'article 1 del Projecte en definitiva de la constitució del Consell assessor i de seguiment sobre la base de "les característiques i condicions de l'entitat o servei prèvia sol·licitud d'aquesta".
De fet aquesta previsió és vigent ara sobre la base de la disposició addicional 5 del Decret 284/1996 transcrita al final del fonament jurídic I. El problema però és que el Decret legislatiu 17/1994 que òbviament és el text fonamental a tenir en compte en l'article 37 transcrit també en aquell fonament jurídic preveu la seva constitució sempre punt de vista que congruentment reprodueix l'article 1 exceptuat en preveure la constitució del Consell igualment en "tots els serveis socials públics o privats finançats amb fons públics que requereixin d'un establiment per a la prestació del servei".
Es tracta en primer lloc d'una dispensa que no s'avé amb el principi general de participació proclamat expressament pel Decret legislatiu a l'article 6 lletra g) segons el qual en desenvolupar-lo "els poders públics han de promoure la participació democràtica dels ciutadans en la programació i el control dels serveis socials".
Però a més atès el text d'aquell article 37 –"que preveu la Constitució en totes les entitats els serveis i els establiments"– aquesta dispensa no disposa de l'habilitació legal corresponent raó per la qual aquesta Comissió Jurídica Assessora amb caràcter d'observació essencial ha de recomanar la seva eliminació del text.
Per tant la via correcta per a arribar a la formulació que pretén el text comentat seria la inclusió de l'excepció en el mateix article 37 del Decret legislatiu que aleshores establiria el seu precepte sense la rigidesa actual potser conseqüència d'una lectura rígida també del principi de participació de l'article 129 de la Constitució.
El text d'aquest en canvi deixa un marge de flexibilitat suficient com perquè una aplicació ponderada del legislador faci possible l'obertura a excepcions sens dubte justificades com la que ara es comenta.
Per aquesta raó la referència que fa l'exposició de motius a aquest Dictamen indicant que es publica d'acord amb ell només serà convenient si acceptava l'observació.
En cas contrari la publicació es faria vist el seu contingut.
Llevat de l'observació últimament formulada que és essencial s'informa favorablement el Projecte de decret sobre la participació en els serveis socials.